《题刘御史我崧墓》
明代·岑用宾

北郭荒郊多墓田，白杨青草自年年。千秋欲下雍门泪，此日犹传京兆阡。

邹母寒零荒藓地，王褒忍诵蓼莪篇。寒云落照栖鸦晚，愁对残碑一怆然。

作者简介：明广东顺德人，字允穆。嘉靖三十八年进士。授南京户科给事中。多所论劾。隆庆初尝论高拱狠愎，拱恶之，出为绍兴知府，再谪宜川县丞，卒。有《小谷集》。